joelniklaus/EU_Wikipedias huggingface dataset:
Rich Piana

Richard Eugene Piana (26. syyskuuta 1970 – 25. elokuuta 2017) oli yhdysvaltalainen kehonrakentaja ja liikemies. Hän voitti International Federation of Bodybuilders (IFBB) Mr. Teen California kilpailun vuonna 1989, IFBB Mr. California kilpailun 1998 sekä National Physique Committee (NPC) kilpailut vuosina 2003 ja 2009. Hän omisti oman lisäravinneketjun nimeltään Rich Piana: 5% Nutrition. Hän on julkisesti myöntänyt käyttäneensä anabolisia steroideja, sekä puhunut niiden käytöstä omien kokemusten pohjalta valistusmielessä. Hänellä oli myös paljon seuraajia YouTubessa räiskyvän persoonansa, sekä erikoisen fysiikansa vuoksi.

Rich Piana kuoli 46-vuotiaana, kaksi viikkoa koomaan vaipumisen jälkeen. Ruumiinavauksessa selvisi, että sydän oli laajentunut ja mies sairasti sepelvaltimotautia. Lisäksi oli viitteitä lääkkeiden väärinkäytöstä. Piana oli myöntänyt käyttäneensä steroideja koko 25 vuotta kestäneen uransa.

Piana piti videoblogia. Hänen videonsa pitivät sisällään motivaatiopuheita, henkilökohtaisia tarinoita, treenausmontaaseja sekä katsauksia hänen elämäänsä. Videoiden sanoma oli, että vain 5% ihmisistä olisi valmiita tekemään mitä vain unelmiensa saavuttamiseksi.

Lähteet 

Yhdysvaltalaiset kehonrakentajat
Yhdysvaltalaiset liikemiehet
Vuonna 1970 syntyneet
Vuonna 2017 kuolleet
Television New Zealand

Television New Zealand (TVNZ) on uusiseelantilainen televisioyhtiö, joka sijaitsee Aucklandissa. Se perustettiin vuonna 1980.

Televisiokanavat

Nykyinen 
 TVNZ 1
 TVNZ 2
 TVNZ Duke

Entinen 
 TVNZ 6
 TVNZ 7
 TVNZ Heartland
 TVNZ Kidzone
 TVNZ Sport Extra
 TVNZ U

Aiheesta muualla 
 Viralliset sivut
Jesse Huhtala (jalkapalloilija)

Jesse Huhtala (s. 21. kesäkuuta 2000 Tampere) on suomalainen jalkapalloilija, pelipaikaltaan hyökkääjä. Hän pelaa PEPO:ssa.

Huhtala on Pirkkalan Jalkapalloklubin kasvatti ja siirtyi Ilvekseen kaudeksi 2017. Tuolla kaudella hän oli B-nuorten SM-sarjan paras maalintekijä 17 maalillaan, kun Ilves saavutti SM-hopeaa. Valtaosan kaudesta 2018 Huhtala pelasi Kolmosta Ilveksen kakkosjoukkueessa, jota hän oli nostamassa sarjatasoa ylemmäs 23 maalillaan. Hän debytoi Suomen korkeimmalla sarjatasolla Veikkausliigassa 21. lokakuuta 2018 kotiottelussa FC Lahtea vastaan.

Alkukauden 2019 Huhtala pelasi Kakkosta Ilves/2:ssa. Hän teki seitsemän maalia 11 ottelussa, kunnes heinäkuun lopulla hänet lainattiin saman sarjatason toisessa lohkossa pelaavaan lappeenrantalaiseen PEPOon aluksi kahden ottelun sopimuksella. Elokuussa laina pidennettiin loppukauden kestäväksi.

Myös Huhtalan seitsemän minuuttia nuorempi kaksoisveli Roope on jalkapalloilija.

Lähteet

Aiheesta muualla 

 Jesse Huhtala Veikkausliigan sivustolla

Elävät henkilöt
Suomalaiset jalkapalloilijat
Vuonna 2000 syntyneet
Tekstuura

Tekstuura on kirjaintyyli tai kirjainlaji, joka kuuluu goottilaisiin kirjaintyyppeihin. Kirkollisten kirjojen kirjaimeksi omaksuttiin 1400-luvulla suuri, jäykkä ja kapea goottilainen kirjain, lettre de forme, jota alettiin Saksassa kutsua tekstuuraksi, koska sillä ladottu sivu antoi vaikutelman kankaasta tai kudoksesta.

Tekstuura syntyi Ranskassa 1200-luvulla, ja se otettiin laajalti käyttöön myös Englannissa ja Saksassa. Tekstuuran pienaakkoset ovat kapeita, ja niissä on pystysuuntaiset päätteet, melko suuri x-korkeus ja pienet pidennykset. Pienaakkosten viivojen päät ovat yleensä timantimuotoiset. Tekstuuran suuraakkoset ovat leveitä ja kaksoisviivoineen muodoltaan hyvin mutkikkaita.

Lähteet
 Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6

Viitteet

Aiheesta muualla 

 Typografia
Badr-järjestö

Badr-järjestö (arab. منظمة بدر‎ Munaẓẓama Badr) on irakilainen puolue, jonka johtajana toimii Hadi Al-Amiri. Puolue tunnettiin aikaisemmin nimellä  Badr-prikaati. Badr-prikaati toimi Saddam Husseinin aikana SCIRI:n aseellisena siipenä, joka oli perustettu 1982. Vuonna 2003 käydyn Irakin sodan jälkeen enemmistö Badr-prikaatin taistelijoista on liittynyt Irakin armeijaan ja poliisivoimiin. Poliittisesti Badr-prikaatia ja SCIRI:tä on pidetty yhtenä poliittisena ryhmänä vuoden 2003 jälkeen, mutta ovat epävirallisesti eronneet ja Badr-järjestö on nyt virallisesti irakilainen puolue.

Historia

SCIRI
Badr-Järjestö perustettiin Iranissa vuonna 1982 Irakin ylimmän islamilaisen neuvoston aseelliseksi siiveksi. Se toimi Iranissa kaksi vuosikymmentä Saddam Husseinin hallinnon aikana ja oli iranilaisten johtama ja aseistama. Järjestö koostui useasta tuhannesta maanpaossa olevasta irakilaisesta, jotka taistelivat Iranin joukkojen rinnalla Irakin-Iranin sodan aikana.

He palasivat lyhyesti Irakiin vuonna 1991 kun osallistuivat Persianlahden sodan jälkeen tapahtuneeseen irakilaisten kansannousuun Saddam Husseinin hallintoa vastaan, keskittyen shiiojen pyhiin kaupunkeihin Najafiin ja Karbalaan. He perääntyivät takaisin Iraniin irakilaisten kansannousun kukistuttua.

Vuonna 1995 kurdien sisällissodan aikana Iran komensi 5 000 Badr-sotilasta Irakin Kurdistaniin.

Irakin sodan jälkeen
Badr-prikaati tuli tunnetuksi vuoden 2014 taistelusta ISIS:tä vastaan Irakissa, johon he osallistuivat osana Kansan mobilisointiyksiköitä.

Helmikuussa 2019 Badr-järjestöstä irtaantui omaksi organisaatiokseen Patriotic Badr Movement -järjestö.

Lähteet

Islamistiset puolueet
Irakilaiset puolueet
Jihadistijärjestöt
Deadlock (Adastran albumi)

Deadlock on suomalaisen heavy metal -yhtyeen Adastran neljäs studioalbumi. Se julkaistiin vuonna 2015 levymerkillä Violent Journey Records.

Kappaleet

Lähteet 

Vuoden 2015 albumit
Adastran albumit
Dixiecrat

States’ Rights Democratic Party eli Dixiecrats oli lyhytikäinen rotuerottelua kannattanut puolue Yhdysvalloissa. Ryhmä irtaantui Demokraattisesta puolueesta vuonna 1948 pitääkseen kiinni osavaltioiden omasta päätäntävallasta varsinkin rotuerottelun suhteen liittovaltion vastakkaisia pyrkimyksiä vastaan. Puolue osallistui vuoden 1948 presidentinvaaleihin. Heidän ehdokkaansa oli Strom Thurmond, joka sai vaaleissa koko maan kolmanneksi eniten ääniä ja neljässä osavaltiossa eniten (Louisiana, Mississippi, Alabama ja Etelä-Carolina). Puolueen edustajat palasivat pääosin demokraattiseen puolueeseen vaalien jälkeen.

Dixiecrat-nimityksen alkuosa viittaa Etelä-Yhdysvaltojen lempinimeen Dixie.

Lähteet

Yhdysvaltalaiset puolueet
Yhdysvaltain poliittinen historia
1948
Dark Half Rising

Dark Half Rising on suomalaisen metalli-yhtyeen Unshinen kolmas studioalbumi. Se on julkaistu 23. syyskuuta 2013 levymerkillä Massacre Records.

Kappaleet

Kokoonpano 
 Susanna Vesilahti – laulu
 Harri Hautala – kitarat, kosketinsoitin
 Jari Hautala – kitarat
 Teemu Vähäkangas – basso
 Jukka "Stibe" Hantula – rummut

Vuoden 2013 albumit
Unshinen albumit
Astrala


Astrala on suomalaisen goottimetalli yhtyeen Unshinen neljäs studioalbumi. Se on julkaistu 19. tammikuuta 2018 levymerkillä Rockshots Records.

Kappaleet

Kokoonpano 
 Susanna Vesilahti – laulu
 Harri Hautala – kitarat, kosketinsoitin
 Jari Hautala – kitarat
 Teemu Vähäkangas – basso
 Jukka "Stibe" Hantula – rummut

Vuoden 2018 albumit
Unshinen albumit
Turun Taidehalli

Turun Taidehalli on helmikuussa 2019 yleisölle avattu visuaalisten taiteiden keskus Turun vanhassa kaupungissa. 

Vanhassa Raatihuoneen kiinteistössä toimiva Turun Taidehalli järjestää viiden viikon välein vaihtuvia nykytaiteen näyttelyitä. Näyttelytoiminnan lisäksi talossa on Turun Taidelainaamo, valokuva-aiheinen kirjasto sekä alueen kuvataiteilijoiden varattavissa oleva digitaalisen työn tila sekä kokoushuone PeriLab. Taidehallin 3. kerroksen juhlasali on vuokrattavissa kaupunkilaisille, yrityksille ja yhteisöille erilaisten tapahtumien ja juhlien pitopaikaksi.

Taidehallin toiminnan rakenne 
Turun Taidehalli – Åbo Konsthall ry vuokraa Vanhan Raatihuoneen kiinteistön Turun kaupungilta. Yhdistys edelleenvuokraa kiinteistön tiloja sekä pitkäaikaisille että lyhytaikaisille vuokralaisille. 

Päävuokralaisina toimivat taidehallin perustajayhteisöt Valokuvakeskus Peri ry ja Turun Taiteilijaseura ry, jotka tuottavat taidehallin taiteelliset sisällöt. Taidehallin henkilökunta on päävuokralaisyhdistysten palveluksessa.

Katso myös
Vanha Raatihuone (Turku) 
Turun taiteilijaseura 
Valokuvakeskus Peri

Lähteet

Aiheesta muualla
Turun Taidehallin verkkosivut 
Turun Taidehalli -yhdistyksen verkkosivut
Turun Taiteilijaseuran verkkosivut
Turun Taidehalainaamon verkkosivut
Valokuvakeskus Perin verkkosivut

Turun museot
Suomen taidegalleriat
Jakob Pelletier

Jakob Pelletier (s. 7. maaliskuuta 2001 Quebec City, Quebec, Kanada) on kanadalainen jääkiekkoilija, pelipaikaltaan laitahyökkääjä. Pelletier on Calgary Flamesin varaus vuodelta 2019. Hän edustaa QMJHL-joukkue Moncton Wildcatsia.

Lähteet

Kanadalaiset jääkiekkoilijat
Elävät henkilöt
Vuonna 2001 syntyneet
Deadlock

Deadlock voi tarkoittaa seuraavia:

 deadlock, lukkiutuminen, tietojenkäsittelyssä tilanne, jossa kaksi prosessia eivät pääse etenemään, koska kumpikin odottaa toistaan
 Deadlock, John Åhmanin ja Elias Lehtisen vuonna 2007 kuvaama harrastelijatoimintaelokuva
 Deadlock, Manitoun albumi vuodelta 2006
 Deadlock, Adastran albumi vuodelta 2017
Komplett Bank

Komplett Bank ASA on norjalainen pankki, joka tarjoaa lainapalveluita, luottokortteja sekä säästötilejä yksityisasiakkaille internetin kautta. Pankin toiminta-alueita ovat Norja, Ruotsi ja Suomi. Pääkonttori sijaitsee liikekeskus Lysakerissa Oslon lähistöllä Norjassa. Komplett Bank on listattu Oslon pörssiin tunnuksella KOMP. 

Komplett Bank lanseerasi komplettbank.fi:n Suomessa helmikuussa 2017 ja komplettbank.se:n Ruotsiin maaliskuussa 2018.

Vuonna 2018 Komplett Bankilla oli yhteensä 71 100 kulutusluottoasiakasta, 49 700 luottokorttiasiakasta, 13 000 säästötiliasiakasta sekä 74 700 asiakasta jotka käyttivät pankin rahoituspalveluita ostoksien yhteydessä.

Komplett Bankilla on oma luottokortti, jonka nimeksi on tullut Komplett Bank Mastercard. Luottokortti lanseerattiin Norjassa vuoden 2015 lopussa ja Suomessa ja Ruotsissa vuoden 2019 alussa.

Lähteet

Norjalaiset pankit
Norjalaiset pörssiyhtiöt
Leander Dendoncker

Leander Dendoncker (s. 15. huhtikuuta 1995 Passendale) on belgialainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Aston Villaa ja on pelannut Belgian maajoukkueessa.

Dendoncker nousi RSC Anderlechtin edustusjoukkueeseen kaudella 2013–2014 ja pelasi Belgian pääsarjassa ensimmäiset ottelunsa kaudella 2014–2015. Hän pelasi neljän kauden aikana 125 liigaottelua ja teki niissä yhdeksän maalia. Kaudella 2018–2019 hän pelasi lainasopimuksella Wolverhampton Wanderersissa 19 Englannin Valioliigan ottelua ja teki niissä kaksi maalia. Kesällä 2019 Wolverhampton osti hänet itselleen. Kaudella 2019–2020 Dendoncker pelasi joukkueensa kaikki 38 valioliigaottelua ja niistä 32 ottelua avauskokoonpanossa. Maaleja hän teki neljä. Eurooppa-liigassa Wolverhampton ylsi puolivälieriin ja Dendoncker pelasi kaikki kuusi karsintaottelua ja 11 varsinaisen liigan ottelua sekä teki maalin karsinnassa Torinoa ja alkulohkossa Beşiktaşia vastaan. Kaudella 2020–2021 hän pelasi 33 valioliigaottelua ja teki niissä yhden maalin. Kaudella 2021–2022 hän pelasi 30 valioliigaottelua ja teki niissä kaksi maalia. Hän pelasi elokuussa 2022 Wolverhamptonissa vielä neljä valioliigaottelua mutta siirtyi syyskuun alussa Aston Villaan.

Dendoncker pelasi Belgian eri ikäluokkien juniorimaajoukkueissa 32 ottelua ja teki niissä kaksi maalia. Belgian A-maajoukkueessa hän pelasi ensimmäisen kerran kesäkuussa 2015 Ranskaa vastaan. Hän kuului Belgian joukkueeseen, joka saavutti MM-kilpailuissa 2018 pronssia. Hän pelasi MM-turnauksessa alkulohko-ottelun Englantia vastaan. Kesällä 2021 pelatuissa EM-kilpailuissa hän oli avauskokoonpanossa kahdessa ensimmäisessä alkulohko-ottelussa mutta pelasi sen jälkeen vain viime hetket neljännesvälieräottelussa Portugalia vastaan. Dendoncker on elokuun 2022 loppuun mennessä pelannut 29 A-maaottelua, joissa 18 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2022 Kansojen liigan ottelussa Puolaa vastaan.

Lähteet 

Belgialaiset jalkapalloilijat
Vuonna 1995 syntyneet
Elävät henkilöt
Ryan Bennett

Ryan Bennett (s. 6. maaliskuuta 1990 Orsett) on englantilainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän edustaa Englannin Valioliigassa pelaavaa Leicester Cityä lainalla saman sarjan Wolverhampton Wanderersista.

Bennett aloitti liigauransa neljännen sarjatason eli kakkosliigan Grimsby Townissa kaudella 2006–2007. Hän siirtyi syksyllä 2009 Peterborough Unitediin, jota hän edusti mestaruussarjassa ja ykkösliigassa kolmena kautena. Alkuvuonna 2012 hän siirtyi Valioliigan Norwich Cityyn, jossa hän pelasi kuutena kautena 61 Valioliigan ja 39 mestaruussarjan ottelua; maaleja hän teki Valioliigassa kaksi. Kesällä 2017 Bennett siirtyi Wolverhamptoniin. Hän pelasi kaudella 2017–2018 mestaruussarjassa 29 ottelua ja teki niissä yhden maalin. Kaudella 2018–2019 hän pelasi Valioliigassa 34 liigaottelua ja teki niissäkin yhden maalin. Seuraavalla kaudella hän pelasi Wolverhamptonissa 11 liigaottelua ja siirtyi tammikuussa 2020 lainalle Leicester Cityyn.

Bennett pelasi Englannin alle 18-vuotiaiden maajoukkueessa yhden ottelun ja alle 21-vuotiaiden maajoukkueessa kaksi ottelua.

Lähteet 

Englantilaiset jalkapalloilijat
Vuonna 1990 syntyneet
Elävät henkilöt
Matt Doherty

Matthew James "Matt" Doherty (s. 16. tammikuuta 1992 Dublin) on irlantilainen jalkapalloilija, pelipaikaltaan yleensä oikea puolustaja. Hän edustaa Englannin Valioliigassa pelaavaa Tottenham Hotspuria.

Doherty siirtyi vuonna 2010 Englantiin Wolverhampton Wanderersiin ja edusti seuraa siitä lähtien kymmenen vuotta lukuun ottamatta kahta lyhyttä lainapestiä skotlantilaiseen Hibernianiin ja englantilaiseen Buryyn vuonna 2012. Doherty pelasi ensimmäisen valioliigaottelunsa kaudella 2011–2012 mutta Wolverhamptonin putoamisen myötä hän pääsi esiintymään Valioliigassa seuraavan kerran vasta kaudella 2018–2019, jolloin hän pelasi joukkueen kaikki 38 liigaottelua ja teki niissä neljä maalia. Samalla kaudella hän pelasi Wolverhamptonin kaikki kuusi FA Cupin ottelua joukkueen yltäessä välieriin ja teki niissä neljä maalia: viime hetken tasoitusmaalin neljännen kierroksen ottelussa Shrewsbury Townia vastaan, kaksi maalia uusintaottelussa Shrewsburya vastaan ja avausmaalin tappiollisessa välieräottelussa Watfordia vastaan. Kaudella 2019–2020 Doherty pelasi 36 valioliigaottelua ja teki niissä neljä maalia. Hän teki Eurooppa-liigan karsinnassa maalin armenialaista Pyunik Jerevania vastaan ja pelasi Eurooppa-liigassa, jossa Wolverhampton ylsi puolivälieriin, kymmenen ottelua ja teki maalin portugalilaista Bragaa ja espanjalaista Espanyolia vastaan. Elokuussa 2020 Doherty siirtyi Tottenhamiin nelivuotisella sopimuksella.

Doherty on pelannut Irlannin juniorimaajoukkueissa. Maaliskuusta 2018 alkaen hän on pelannut yhdeksän ottelua Irlannin A-maajoukkueessa. Marraskuussa 2019 hän teki maalin 1–1-tasapeliin päättyneessä EM-karsintaottelussa Tanskaa vastaan.

Lähteet 

Irlantilaiset jalkapalloilijat
Vuonna 1992 syntyneet
Elävät henkilöt
Kreetanvalkku

Kreetanvalkku (Cephalanthera cucullata) on kämmekkäkasvien heimoon kuuluva kasvi. Lajin kuvasivat tieteelle ensimmäisen kerran Pierre Edmond Boissier ja Theodor von Heldreich. Kasvi on Kansainvälisen luonnonsuojeluliiton mukaan vaarantunut. Kreetanvalkku kukkii vaaleanpunaisin kukin.

Lähteet 

Lumovalkut
Uhanalaiset kasvit
Siruetanat

Siruetanat (Arionidae) on yksi keuhkokotiloiden (Pulmonata) lahkon kotiloheimoista. Siihen luetaan 15 sukua. Suomessa tavattavia siruetanoita ovat punasiruetana (Arion rufus), espanjansiruetana (Arion vulgaris), keltajuovaetana (Arion fasciatus), lasilimaetana (Arion circumscriptus), metsäetana (Arion subfuscus), mustasiruetana (Arion ater), nystysiruetana (Arion intermedius), tarhaetana (Arion hortensis) ja valkokylkietana (Arion silvaticus).

Heimoon kuuluvia sukuja 
Anadenulus
Ariolimax
ArionBinneyaCarinacaudaGliabatesHemphilliaHesperarionMagnipeltaProphysaonSecuricaudaUdosarxZacoleus''

Lähteet

Aiheesta muualla 
Laji.fi: Siruetanat (Arionidae)
ITIS: Arionidae 
University of Michigan, Animal Diversity Web (ADW): Arionidae 

Maakeuhkokotilot
Pikkuruusuleinikki

Pikkuruusuleinikki (Adonis microcarpa) on leinikkikasvien heimoon kuuluva siemenkasvi. Sitä tavataan Länsi-Aasiassa ja Etelä-Euroopassa. Pikkuruusuleinikki kasvaa noin 50 senttimetrin mittaiseksi ja kukkii punaisia tai keltaisia kukkia. Pikkuruusuleinikin kuvasi tieteelle Augustin Pyramus de Candolle.

Kuvia

Lähteet 

Leinikkikasvit
Harry Wilson

Harry Wilson (s. 22. maaliskuuta 1997 Wrexham) on walesiläinen jalkapalloilija, pelipaikaltaan hyökkääjä, joka edustaa englantilaista Fulhamia.

Wilson pelasi Liverpoolin junioreissa. Hän pelasi syksyllä 2015 ykkösliigaa Crewe Alexandrassa, keväällä 2018 mestaruussarjaa Hull Cityssä ja kauden 2018–2019 edelleen mestaruussarjaa Derby Countyssa, jolle hän teki 40 liigaottelussa 15 maalia ja lisäksi yhden maalin nousukarsinnan toisessa välieräottelussa. Kaudeksi 2019–2020 hän siirtyi lainalle Valioliigan Bournemouthiin ja teki maalin ensimmäisessä valioliigaottelussaan Aston Villaa vastaan ja toisessa valioliigaottelussaan Manchester Cityä vastaan elokuussa 2019. Marraskuun lopussa hän teki kaksi maalia vierasottelussa Tottenham Hotspuria vastaan mutta Bournemouth hävisi ottelun 3–2. Kauden 31 valioliigaottelussaan hän teki kaikkiaan seitsemän maalia. Kaudella 2020–2021 Wilson pelasi Cardiff Cityssä 37 mestaruussarjaottelua ja teki niissä seitsemän maalia. Wilson siirtyi heinäkuussa 2021 Fulhamiin viisivuotisella sopimuksella.

Wilson on pelannut Walesin maajoukkueessa 28 ottelua ja tehnyt niissä viisi maalia. Ensimmäisen A-maaottelunsa hän pelasi lokakuussa 2013 mutta toisen vasta maaliskuussa 2018, jolloin hän teki maalin ystävyysottelussa Kiinaa vastaan. Toisen maalinsa hän teki lokakuussa 2018 Kansojen liigan ottelussa Irlantia, kolmannen marraskuussa 2019 EM-karsintaottelussa Azerbaidžania, neljännen marraskuussa 2020 Kansojen liigan ottelussa Suomea ja viidennen maaliskuussa 2021 MM-karsintaottelussa Belgiaa vastaan.

Lähteet 

Walesilaiset jalkapalloilijat
Vuonna 1997 syntyneet
Elävät henkilöt
Ryan Fraser

Ryan Fraser (s. 24. helmikuuta 1994 Aberdeen) on skotlantilainen jalkapalloilija, pelipaikaltaan hyökkääjä. Hän on pituudeltaan 163-senttimetrinen. Hän edustaa Englannin Valioliigassa pelaavaa Newcastle Unitedia.

Fraser nousi Aberdeenin junioreista edustusjoukkueeseen ja pelasi Skotlannin Valioliigassa 21 ottelua kausina 2010–2013. Tammikuussa 2013 hän siirtyi Englannin ykkösliigassa silloin pelanneeseen Bournemouthiin, joka kauden päätteeksi nousi mestaruussarjaan. Fraser pysyi Bournemouthissa yli seitsemän vuotta lukuun ottamatta kautta 2015–2016, jonka hän pelasi lainalla mestaruussarjan Ipswich Townissa. Kaudesta 2016–2017 lähtien hän on pelannut Valioliigassa. Ensimmäisellä pääsarjakaudellaan hän pelasi 28 liigaottelua ja teki kolme maalia, kaudella 2017–2018 hän pelasi 26 liigaottelua ja teki viisi maalia, kaudella 2018–2019 tilastoihin kirjattiin 38 liigaottelua ja seitsemän maalia ja kaudella 2019–2020 hän pelasi 28 liigaottelussa ja teki yhden maalin.

Bournemouthin pudottua Valioliigasta Fraser siirtyi syyskuussa 2020 Newcastle Unitediin.

Fraser on pelannut Skotlannin maajoukkueessa vuoden 2020 loppuun mennessä 14 ottelua ja tehnyt niissä kaksi maalia, marraskuussa 2018 Kansojen liigan ottelussa Albaniaa ja lokakuussa 2020 Kansojen liigan ottelussa Tšekkiä vastaan. Ensimmäisen A-maaottelunsa hän pelasi kesäkuussa 2017 Englantia vastaan.

Lähteet 

Skotlantilaiset jalkapalloilijat
Vuonna 1994 syntyneet
Elävät henkilöt
Jefferson Lerma

Jefferson Andrés Lerma Solís (s. 25. lokakuuta 1994 Cerrito) on kolumbialainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Bournemouthia.

Lerma pelasi kotimaassaan Atlético Huilan junioreissa ja nousi edustusjoukkueeseen vuonna 2013. Kauden 2015–2016 hän pelasi lainalla espanjalaisseura Levantessa ja siirtyi kesällä 2016 seuraan pysyvästi. Hän pelasi Espanjan pääsarjassa kahtena kautena yhteensä 59 ottelua ja teki yhden maalin. Kaudella 2016–2017 Levante pelasi kakkostasolla Segunda Divisiónissa ja tuolla kaudella Lerma pelasi 30 liigaottelua ja teki niissä kaksi maalia. Kesällä 2018 hän siirtyi Bournemouthiin. Hän pelasi kaudella 2018–2019 Valioliigassa 30 ottelua ja teki niissä kaksi maalia.

Lerma on pelannut Kolumbian maajoukkueessa vuoden 2019 loppuun mennessä 18 ottelua. Ensimmäisen A-maaottelunsa hän pelasi marraskuussa 2017. Hän pelasi MM-kilpailuissa 2018 neljä ottelua ja vuoden 2019 Copa Américassa kaksi ottelua.

Lähteet 

Kolumbialaiset jalkapalloilijat
Vuonna 1994 syntyneet
Elävät henkilöt
Aaron Ramsdale

Aaron Christopher Ramsdale (s. 14. toukokuuta 1998 Chesterton) on englantilainen jalkapalloilija, pelipaikaltaan maalivahti. Hän on pituudeltaan 188-senttimetrinen. Hän edustaa Englannin Valioliigassa pelaavaa Arsenalia.

Ramsdale pelasi Sheffield Unitedin nuorisojoukkueissa mutta pääsi edustusjoukkueessa kentälle vain kahdessa FA Cupin ottelussa kaudella 2016–2017. Tammikuussa 2017 hän siirtyi  Bournemouthiin mutta aloitti liigauransa lainalla kakkosliigassa Chesterfieldissä kevätkaudella 2018 ja ykkösliigassa AFC Wimbledonissa kevätkaudella 2019. Ensimmäiset valioliigaottelunsa hän pelasi Bournemouthin kokoonpanossa elokuussa 2019. Hän pelasi kauden aikana Valioliigassa 37 ottelua eli yhtä vaille kaikki joukkueensa ottelut. Kauden päätteeksi Bournemouth putosi Valioliigasta ja Ramsdale palasi Sheffield Unitediin. Kaudella 2020–2021 Ramsdale pelasi joukkueensa kaikki 38 valioliigaottelua mutta tuokin kausi päättyi putoamiseen. Kauden 2021–2022 hän aloitti mestaruussarjassa Sheffield Unitedin maalivahtina mutta siirtyi elokuussa 2021 valioliigaseura Arsenaliin.

Ramsdale on pelannut Englannin juniorimaajoukkueissa yhteensä yli 30 ottelua. Kesäkuussa 2021 hän oli A-maajoukkueen vaihtopenkillä kahdessa EM-kilpailuihin valmistavassa ystävyysottelussa, ja EM-turnauksen ensimmäisen alkulohko-ottelun jälkeen hänet kutsuttiin kisajoukkueeseen loukkaantuneen Dean Hendersonin tilalle. Hän jäi EM-turnauksessa vaihtopelaajaksi.

Lähteet 

Englantilaiset jalkapallomaalivahdit
Vuonna 1998 syntyneet
Elävät henkilöt
Steve Cook

Steve Anthony Cook (s. 19. huhtikuuta 1991 Hastings) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Nottingham Forestia. Aiemmin hän pelasi yli kymmenen vuotta Bournemouthissa.

Cook aloitti liigauransa kaudella 2008–2009 Brighton & Hove Albionissa, joka tuolloin pelasi kolmannella sarjatasolla ykkösliigassa. Seuraavina vuosina hän pelasi lainasopimuksilla Englannin liigan alapuolellakin olevissa sarjoissa. Lokakuussa 2011 hän siirtyi Bournemouthiin ja vuoden 2012 tammikuussa seura osti hänet omakseen. Tämän jälkeen hän pelasi Bournemouthissa mestaruussarjaa 129 ottelua ja teki niissä kahdeksan maalia sekä Valioliigaa 168 ottelua, joissa hän teki kymmenen maalia. Brightonissa hän pelasi yhden mestaruussarjaottelun tammikuussa 2012. Tammikuussa 2022 Cook siirtyi Nottingham Forestiin ja pelasi liiganousuun päättyneellä kaudella 14 mestaruussarjaottelua ja kolme nousukarsintaottelua, yhtä ottelua lukuun ottamatta avauskokoonpanossa.

Lähteet 

Englantilaiset jalkapalloilijat
Vuonna 1991 syntyneet
Elävät henkilöt
Polaris (yhtye)

Polaris on australialainen metalcore-yhtye Sydneystä. Heidän debyyttialbuminsa ”The Mortal Coil” julkaistiin vuonna 2017. Lisäksi  yhtye on julkaissut kaksi EP-levyä: ”Dichotomy” ja ”The Guilt & the Grief”.

Jäsenet 
 Rick Schneider − rytmikitara (2012− 
 Jake Steinhauser − laulu (2012−, basso (2012−, rytmikitara (2012−2013)
 Jamie Hails − murina (2012−
 Daniel Furnari − rummut (2012−
 Ryan Siew − soolokitara (2013−

Diskografia

Albumit 
 The Mortal Coil (2017)
 The Death of Me (2020)

EP:t 
 Dichotomy (2013)
 The Guilt & the Grief (2016)

Singlet 
 Masochist (2019)
 Hypermania (2020)
 Landmine (2020)

Lähteet 

Australialaiset metalcore-yhtyeet
Daniel Kosonen

Daniel Thomas Kosonen (s. 17. syyskuuta 2000 Vammala) on suomalainen korkeushyppääjä, joka edustaa Tampereen Pyrintöä. Hänen valmentajansa on Jouko Kilpi.

Kosonen karsiutui loppukilpailusta Boråsin alle 20-vuotiaiden EM-kilpailuissa 2019 ja Toruńin sisäratojen EM-kilpailuissa 2021. Hän sijoittui yhdeksänneksi Tallinnan alle 23-vuotiaiden EM-kilpailuissa 2021.

Kalevan kisoissa Kosonen sai kultaa vuonna 2021, hopeaa vuonna 2020 ja pronssia 2022. Sisäratojen Suomen-mestaruuskilpailuissa Kosonen on voittanut kultaa vuosina 2019, 2020, 2021 ja 2022. Ennätyksensä 222 hän hyppäsi Tampereella tammikuussa 2022. Ulkoradoilla hän on hypännyt parhaimmillaan 221.

Kosonen on edustanut Suomea aikuisten maaotteluissa vuodesta 2019. Hän voitti Suomi−Ruotsi-maaottelun korkeuskisan 2022.

Kososella oli vuoteen 2017 saakka päälajinaan lentopallo, kunnes hän saavutti korkeushypyssä mitalin 17-vuotiaiden Suomen-mestaruuskilpailuissa, ylitti korkeudessa ensi kertaa kaksi metriä ja valitsi sen päälajikseen. Vielä kaudella 2019–2020 Kosonen pelasi lentopallossa miesten kakkossarjaa Pälkäneen Luja-Lukossa, mutta lopetti lajin keväällä 2020.

Kososen vanhin isosisko Gabriela on SM-tason korkeushyppääjä ja toinen sisko Jessica pääsarjatason lentopalloilija. Perheen vanhemmat vaikuttavat aktiivisesti erityisesti lentopalloilun parissa.

Lähteet 

Suomalaiset korkeushyppääjät
Vuonna 2000 syntyneet
Elävät henkilöt
Kaarilantiainen

Kaarilantiainen (Acrossus rufipes) on lehtisarvisten (Scarabaeidae) heimoon kuuluva kovakuoriaislaji. Ulkonäöltään kaarilantiainen on kiiltävän ruskeanmusta tai tummanruskea. Peitinsiivet ovat pitkänomaiset. Aikuisena kaarilantiainen on kooltaan 9–13 mm. Lajin tunnistaminen on vaikeaa, sillä myös muita kaarilantiaista muistuttavia lajeja on olemassa. Laji esiintyy avoimilla paikoilla, mutta sitä voi tavata myös metsässä. Kaarilantiainen on ravintonsa suhteen kaikkiruokainen, sillä se syö kasvijätteitä, raatoja ja eläinten ulosteita. Aikuiset kaarilantiaiset liikkuvat keväästä myöhään syksyyn tullen herkästi valoon. Kaarilantiainen on Suomessa elinvoimainen laji esiintyen Lappia myöten.

Kaarilantiainen on hyödyllinen laji, sillä sen toukat ja aikuiset muuttavat kasvi- ja eläinjätettä mullaksi.

Aiheesta muualla 

Laji.fi: Kaarilantiainen (Acrossus rufipes)
Ötökkätieto: Kaarilantiainen (Aphodius rufipes)
ITIS: Acrossus rufipes 
Iowa State University, Bug Guide: Species Aphodius rufipes - Night-flying Dung Beetle 
Pherobase: Semiochemicals of Aphodius rufipes 

Lehtisarviset
Ikaalisten kihlakunta (1996)

Ikaalisten kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hämeenkyrö, Ikaalinen, Kihniö ja Parkano sekä ennen vuotta 2007 ja Ylöjärveen liittymistä myös Viljakkala. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Hämeen lääni
Länsi-Suomen lääni
Liv Borgen

Liv Borgen (s. 1943) on norjalainen kasvitieteen professori emerita Oslon yliopistosta. Borgen työskenteli yli 40 vuoden ajan Oslon yliopiston kasvitieteellisessä puutarhassa Tøyenissa ensin puutarhanhoitajana ja myöhemmin professorin nimikkeellä.

Borgen kirjoitti puutarhan historiasta kirjan ”Botanisk hage 1814–2014: Historien om en hage” (Kasvitieteellinen puutarha 1814–2014: Puutarhan historia) joka julkistettiin vuonna 2014 puutarhan 200-vuotisjuhlien kunniaksi.

Borgen suoritti kandidaatin tutkinnon (Cand. Real.) vuonna 1968. Tohtorin tutkinnon systemaattisesta kasvitieteestä hän suoritti vuonna 1987. Hän on tehnyt kenttätutkimuksia Kanariansaarilla ja Kap Verden saaristossa, Välimeren alueella sekä arktisilla- ja alpiinisilla alueilla Skandinaviassa ja Huippuvuorilla.

Hänestä käytetään tieteellisen nimen perään liittettävää auktorilyhenettä L.Borgen.

Lähteet 

Kasvitieteilijät
Oslon yliopiston professorit
Vuonna 1943 syntyneet
Elävät henkilöt
Norjalaiset professorit
Aaltorummuttaja

Aaltorummuttaja (Micropogonias undulatus) on rummuttajien heimoon kuuluva kalalaji. Sen kuvasi tieteelle Carl von Linné vuonna 1766.

Aaltorummuttaja on pohjakala. Lajia tavataan Atlantin valtamerellä sekä Yhdysvaltojen ja Meksikon rannikoilla. Ravinnokseen se syö lieroja, äyriäisiä sekä pieniä kaloja.

Lähteet 

Percoidei
Velhomonnit

Velhomonnit (Loricaria) on imumonnien heimoon kuuluva kalasuku. Se käsittää 17 lajia, joita kaikkia tavataan vain Etelä-Amerikan maanosassa. Velhomonnien suvun pienin laji on Loricaria pumila, joka on suurimmillaankin vain 8,1 senttimetrin mittainen. Velhomonnien suurin laji Loricaria lentiginosa voi kasvaa jopa 51,4 senttimetrin mittaiseksi.

Velhomonnien sukuun on löydetty 2000-luvulla seitsemän uutta lajia, viimeksi Loricaria luciae vuonna 2013.

Lähteet
Visions of the Blind

Visions Of The Blind on suomalaisen heavy metal -yhtye Agonizerin toinen studioalbumi, joka julkaistiin 2016.

Kappaleet

Arvostelut 
 Kaaoszine: 7+/10
 Metalliluola: 9-/10
 Soundi:

Lähteet 

Vuoden 2016 albumit
Suomalaiset metallialbumit
Telefe

Telefe on argentiinalainen televisiokanava, joka on perustettu vuonna 1989. Telefe on Paramount Globalin omistuksessa.

Aiheesta muualla 

 Virallinen sivusto 

Argentiinalaiset televisiokanavat
Vuonna 1989 perustetut televisiokanavat
Paramount Global
Jean Demozay

Jean-Francois "Moses" tai "Morlaix" Demozay (21. maaliskuuta 1915, Nantes, Ranska – 19. joulukuuta 1945, Buc, Ranska) oli Britannian kuninkaallisissa ilmavoimissa palvellut ranskalainen sotilaslentäjä ja hävittäjä-ässä, Toisessa maailmansodassa. Brittiläisen Kansainyhteisön ulkopuolelta, oli Demozay eräs eniten sodan alkupuolella ilmavoittoja kerännyt taistelulentäjä. Jotkin tiedot esittävät hänelle jopa 21 vihollisen lentokoneen pudotusta. Demozay toimi aluksi siviililentäjänä. Hän loukkaantui tapaturmaisesti vuonna 1938, mikä esti hänen palvelukseensa astumisen, mutta onnistui tästä toipumaan kuitenkin sittemmin.

Demozay kunnostautui erityisesti Messerschmitt Me 109-koneiden pudottajana ilmataisteluissa, jolloin kyseeseen tulivat lähinnä sen E (Emil) sekä F (Franz/Friedrich) -versiot, joskin myös vähintäin 3 kappaletta hän pudotti Focke-Wulf Fw 190 -koneita. Hänen lopullinen voittosaldonsa eli ilmavoittojensa määrä oli 18 varmistettua ilmavoittoa sekä 2 todennäköistä sekä 4 vaurioitettua vastustajan lentokonetta. Demozayn sotilasarvo oli everstiluutnantti. Enimmän osan pudotuksistaan Jean Demozay keräsi Supermarine Spitfire Mk V -hävittäjäkoneella. Sitä ennen muun muassa Dunkerquen evakuointioperatioon osallistunut Demozay oli lentänyt Hawker Hurricane Mk I -ja Mk II -hävittäjillä. Hän siirtyi muihin tehtäviin palveltuaan RAF:n Sqn. No.1:ssa ja No.91:ssa vuoden 1943 alun jälkeen.

Sodan jälkeen Demozay toimi koulutusyksikön apulaiskomentajana Ranskassa. Hän kuoli lento-onnettomuudessa 30 vuoden ikäisenä. Hän oli saavuttanut useita sotilaan tunnustuspalkintoja: kuten DSO:n sekä DFC:n soljella, Sotilasansiomitalin sekä Kunnialegioonan komentajan arvon. Sotilaallisia kunnianosoituksia eri tehtävissä sekä useilla rintamilla, myös tulkkina ja kouluttajana toimineelle Demozaylle kertyi Ranskan ja Britannian ohella myös Tšekkoslovakiasta, Belgiasta sekä Yhdysvalloista.

Lähteet
Price, Alfred & Holmes, Tony (toim.): Spitfire Mark V Aces of 1941-45, Osprey aircraft of the aces #16: s.82-83. Reed Books Ltd, Lontoo. Painettu Hong Kongissa. ISBN 1 85532635 3.
https://www.ordredelaliberation.fr/fr/compagnons/jean-demozay
http://www.cieldegloire.com/004_demozay_j.php 
https://www.tracesofwar.nl/persons/44875/Demozay-Jean-Francois-Morlaix.htm

Viitteet

vuonna 1915 syntyneet
vuonna 1945 kuolleet
Ranskalaiset lentäjät
William Jääskeläinen

William Albert Jääskeläinen (s. 25. heinäkuuta 1998) on suomalainen jalkapalloilija, pelipaikaltaan maalivahti. Hän edustaa Englannin ykkösliigassa pelaavaa Crewe Alexandraa.

Pelaajaura 
Jääskeläinen edusti juniorina Bolton Wanderersia. Hän teki seuran kanssa myös ammattilaissopimuksen, mutta ei päässyt kentälle ennen kuin sopimus päättyi kesällä 2017. Elokuussa 2017 Jääskeläinen teki sopimuksen Englannin kakkosliigassa pelaavan Crewe Alexandran kanssa. Jääskeläinen pääsi Crewessä ensimmäisen kerran kentälle huhtikuussa 2019. Tätä ennen hän pelasi lainapesteillä alemmilla sarjatasoilla Nantwich Townissa, Loughborough Dynamossa, Buxtonissa ja Chesterissä.

Jääskeläinen kuuluu Suomen alle 21-vuotiaiden maajoukkueeseen.

Yksityiselämä 
Jääskeläisen isä on entinen maajoukkuejalkapalloilija Jussi Jääskeläinen. Myös hänen veljensä Emil ja Robin pelaavat jalkapalloa.

Lähteet

Aiheesta muualla 
 

Suomalaiset jalkapallomaalivahdit
Vuonna 1998 syntyneet
Elävät henkilöt
Cox’s Bazar

Cox’s Bazar on kaupunki Bangladeshin kaakkoisosan rannikolla Chittagongin alueella. Kaupunki on saanut alkunsa vuonna 1799 ja se nimettiin kapteeni Hiram Coxin mukaan. Viime vuosikymmenten aikana kaupungista on kehitetty kansainvälistä matkailukohdetta. Sen rannikolla kulkee maailman pisimpiin kuuluva yhtenäinen hiekkaranta. Kaupungin asukasluku oli vuonna 2011 167 477.

Maantiede

Cox’s Bazar sijaitsee Bangladeshin kaakkoisosassa Bengalinlahden rannikolla. Chittagong sijaitsee Cox’s Bazarista noin 100 kilometriä pohjoiseen. Kaupunki kuuluu Chittagongin alueeseen. Cox’s Bazarin rannikolla kulkee maailman pisin yhtenäinen luonnollinen hiekkaranta. Pituutta yhtäjaksoisella rannalla on noin 120 kilometriä. Matkailualan nopean kehityksen on katsottu mahdollisesti uhkaavan paikallista ympäristöä.

Historia
Nykyinen Cox’s Bazar perustettiin vuonna 1799 ja sen ensimmäiset asukkaat olivat arakanilaisia pakolaisia nykyisestä Myanmarista eli Burmasta. Arakanilaiset olivat paenneet kotiseudultaan Burman hallitsijan vallattua Rakhinen alueen. Pakolaisten asuttamista valvoi Brittiläisen Itä-Intian kauppakomppanian kapteeni Hiram Cox, joka kuoli samana vuonna. Sittemmin paikka sai nimensä hänen mukaansa. Paikkakunta oli sittemmin pitkään varsin hiljainen rannikkokylä. Viimeisten vuosikymmenien aikana alueelle on kuitenkin kehittynyt matkailua, jota ovat seuranneet suuret investoinnit alueelle. Kaupunkiin on rakennettu esimerkiksi uusia asuinrakennuksia, hotelleja ja ravintoloita. Bangladeshin hallitus on pyrkinyt kehittämään alueesta kansainvälistä matkailukohdetta.

Väestö
Cox’s Bazarin asukasluku oli vuonna 2011 167 477. Paikallisten lisäksi kaupungissa on Myanmarin puolelta tulleita rohingya-pakolaisia.

Lähteet

Aiheesta muualla 

Bangladeshin kaupungit
Samsung Galaxy J6

Samsung Galaxy J6 on Samsungin toukokuussa 2018 julkaisema älypuhelin. Siinä on keskusmuistia 3 tai 4 gigatavua ja tallennustilaa 32 tai 64 gigatavua. Laite tukee enintään 256 gigatavun microSD-kortteja. Puhelimessa on 5,6 tuuman näyttö. Akun kapasiteetti on 3 000 milliampeerituntia. Prosessorina on Exynos 7870 -kahdeksanydinprosessori. Takakameran tarkkuus on 13 megapikseliä ja etukameran 8 megapikseliä. Käyttöjärjestelmänä on Android 8.0 Oreo -käyttöjärjestelmä, joka on päivitettävissä 9.0 Pie -versioon. Puhelimessa on sormenjälkitunnistin. Latausliitäntä on microUSB 2.0. Puhelimen edeltäjä on Samsung Galaxy J5 (2017).

Lähteet 

Galaxy J6
Vuoden 2018 matkapuhelimet
Android-pohjaiset laitteet
Euroopan keskuspankkijärjestelmä

Euroopan keskuspankkijärjestelmä (lyhenne EKPJ) on Euroopan keskuspankin sekä kaikkien 27:n Euroopan unionin jäsenvaltion kansallisen keskuspankin muodostama kokonaisuus. Euroopan keskuspankkijärjestelmän sisällä toimii euroa hallinnoiva eurojärjestelmä, johon kuuluvat Euroopan keskuspankki ja 19 euroalueeseen kuuluvan eli euroa valuuttanaan käyttävän Euroopan unionin jäsenvaltion keskuspankkia. Näiden lisäksi Euroopan keskuspankkijärjestelmään kuuluu 8 euroalueen ulkopuolista, omaa valuuttaansa käyttävän Euroopan unionin jäsenvaltion keskuspankkia.

Tehtävät 

Euroopan keskuspankin tehtävistä säädetään Euroopan unionin toiminnasta tehdyssä sopimuksessa ja Euroopan unionista tehtyyn sopimukseen pöytäkirjana liitetyssä Euroopan keskuspankkijärjestelmän ja Euroopan keskuspankin perussäännössä. Euroopan keskuspankkijärjestelmälle perussopimuksissa asetettuja tehtäviä toteuttavat kansalliset keskuspankit ja Euroopan keskuspankki, jonka on myös huolehdittava tehtävien toteutumisesta. Perussopimuksissa Euroopan keskuspankkijärjestelmälle on määrätty useita euroon ja euroalueen rahapolitiikkaan liittyviä tehtäviä, jotka tulkitaan kuuluvan eurojärjestelmän vastuualueelle. Syynä on se, että sopimusten laatijat uskoivat kaikkien Euroopan unionin jäsenvaltioiden liittyvän euroalueeseen.

Euroopan keskuspankkijärjestelmään kuuluvien keskuspankkien pääjohtajat kokoontuvat Euroopan keskuspankin pääjohtajan johtamaan yleisneuvostoon. Yleisneuvosto hoitaa Euroopan rahapoliittiselta instituutilta peräisin olevia tehtäviä sekä muita rahapolitiikkaan suoraan liittymättömiä tehtäviä. Yleisneuvosto on määrä lakkauttaa, kun kaikki Euroopan unionin jäsenvaltiot ovat ottaneet käyttöön euron valuuttanaan.

Luettelo keskuspankeista

Lähteet
Halsholmen (Västanfjärd)

Halsholmen on saari Västanfjärdin edustalla Kemiönsaaren kunnassa. 26 hehtaarin kokoisella saarella asuu vakituisesti kaksi ihmistä.

Halsholmen on ollut asuttu 1890-luvusta lähtien. Saaren ainoa tila on ollut saman suvun omistuksessa 1930-luvusta lähtien. Saarelle on lohkottu myöhemmin kesämökkejä. Halsholmenin asutus sijaitsee saaren pohjoisosassa pienen lahden kupeessa. Saaren eteläosaan on kasvanut kiinni Björkholmen, minkä on seurauksena saaren keskiosaan on syntynyt entisen salmen kohdalle laaja lahti.

Lähteet

Kemiönsaaren saaret
Albanian kreikkalaiskatolinen kirkko

Albanian kreikkalaiskatolinen kirkko  on autonominen katolinen kirkkokunta, joka käyttää bysanttilaista liturgiaa. Siihen kuului 3 726 jäsentä vuonna 2017. Jäsenistö on keskittynyt eteläiseen Albaniaan. Kirkkoa ei tule sekoittaa Italialais-albanialaiseen katoliseen kirkkoon, joka on Italiassa elävien bysanttilaista riitusta noudattavien katolisten albanialaisten kirkko.

Historia 
Ensimmäinen Albaniassa toiminut bysanttilaista riitusta noudattavien katolisten yhteisö oli pieni Epeiroksen rannalla toiminut lähetysasema, joka toimi vuosina 1628-1765. Toinen ryhmä syntyi vuoden 1900 paikkeilla entisen albanialaisen ortodoksipapin Jorgji Germanoksen toimesta. Vuonna 1912 hänen yhteisössään oli 120 jäsentä, jotka elivät pääasiassa Elbasanin kylässä. Vuonna 1938 Italialais-albanialaisen katolisen kirkon munkit Italian Grottaferratasta saapuivat auttamaan heitä. Vuonna 1939 perustettiin Eteläisen Albanian apostolinen administraatio suoraan apostolisen delegaatin, arkkipiispa Leone Giovanni Nigrisin pastoraaliseen hoitoon. Vuonna 1945 sillä oli noin 400 jäsentä, mutta samana vuonna arkkipiispa Nigris karkoitettiin maasta.

Ryhmä hävisi sen jälkeen kun Albania julistautui ateistiseksi valtioksi vuonna 1967. Vuonna 1996 Hil Kabashi asetettiin administraation ensimmäiseksi piispaksi sitten vuoden 1945. Vuonna 2008 sen 3 500 jäsenestä suurin osa oli kuitenkin latinalaisen riituksen noudattajia. Poikkeuksena oli yksi pieni seurakunta, joka toimi basileiolaisen sisarkunnan yhteisön yhteydessä Elbasanissa, mistä kirkko oli aiemmin saanut alkunsa.

Nykyhetki 
Vuonna 2017 Eteläisen Albanian apostoliseen administraatioon, joka oli kirkon ainoa hallinnollinen yksikkö, kuului 15 seurakuntaa, joissa oli yhteensä 3 726 jäsentä. Nämä muodostivat 0,3% administraation alueen väestöstä.

Lähteet

Katso myös 
Katolinen kirkko Albaniassa

Kristinusko Albaniassa
Idän katoliset kirkot
Katolisen kirkon hiippakunnat
Gillian Whitehead

Dame Gillian Whitehead (s. 1941 Hamilton) on uusiseelantilainen säveltäjä. Hän opiskeli Aucklandin yliopistossa vuosina 1959–1962 ja Wellingtonin Victoria-yliopistossa vuonna 1963. Hän sai musiikin kandidaatin arvon vuonna 1964 ja jatkoi sitten sävellysopintoja Peter Sculthorpen johdolla Sydneyn yliopistossa, josta sai musiikin maisterin arvon vuonna 1966. Samana vuonna Whitehad osallistui Peter Maxwell Daviesin Adelaidessa pitämälle sävellyskurssille, ja vuonna 1967 hän matkusti Englantiin jatkaakseen opintojaan hänen johdollaan. Hän jäi työskentelemään Lontooseen kahden vuodeksi ajaksi säveltäjänä ja musiikin kopioijana. Vuosina 1969–1970 hän työskenteli New Zealand Arts Councilin stipendin avulla Portugalissa ja Italiassa.

Whitehead palasi toimimaan vapaana säveltäjänä ensisijaisesti Yhdistyneeseen kuningaskuntaan ja oli vuosina 1978–1980 Newcastlen yliopiston Northern Arts -nimikkosäveltäjä. Vuodesta 1981 hän opetti sävellystä Sydneyn musiikkikonservatoriossa, ja neljän vuoden ajan hän toimi siellä sävellysjaoksen johdossa, kunnes jäi varhaiselle eläkkeelle vuonna 1996. Sittemmin hän on jakanut aikansa vapaana säveltäjänä Sydneyn ja Dunedinin välillä. Vuonna 1999 hän sai oopperallaan Outrageous Fortune SOUNZ:n Contemporary Awardin ja hänet otettiin Uuden-Seelannin ansioritarikunnan jäseneksi. Vuonna 2008 hänestä tuli tämän ritarikunnan Distinguished Companion, ja vuonna 2009 hän sai arvonimen Dame.

Vuonna 2000 Whiteheadista tuli yksi New Zealand Arts Foundationin ensimmäisistä laureaateista. Myöhemmin hän pääsi organisaation kuvernööriksi. Vuosina 2000 ja 2001 hän oli Aucklandin Philharmonia-orkesterin nimikkosäveltäjä, ja hänen tänä aikana säveltämänsä orkesteriteos toi hänelle jälleen SOUNZ:n vuoden 2001 Contemporary Awardin. Kolmanteen otteeseen säveltäjä sai saman palkinnon Alice-teoksellaan mezzosopraanolle ja orkesterille vuonna 2003. Vuosina 1998–2003 Whitehead toimi Uuden-Seelannin säveltäjäliiton puheenjohtajana.

Whiteheadin levytettyjen teosten joukossa ovat ooppera Outrageous Fortune ja Wai-te-ata Pressin levyllä soitetut kamarimusiikkityöt. Hänen nuottinsa ovat tarjolla Australian ja Uuden-Seelannin musiikkikeskusten kautta. Whitehead sai vuonna 2003 Wellingtonin Victoria-yliopiston kunniatohtorin arvon ja vuonna 2007 Uuden-Seelannin säveltäjäliiton KBB-kunniamaininnan palveluksistaan Uuden-Seelannin musiikkielämässä. Vuonna 2018 hänelle myönnettiin elinikäinen Arts Icon -palkinnon, joka voi olla vain kahdellakymmenellä saajalla kerrallaan.

Lähteet 

Uusiseelantilaiset säveltäjät
Oopperasäveltäjät
Vuonna 1941 syntyneet
Elävät henkilöt
Red Stage Entertainment

Red Stage Entertainment Oy on suomalainen Tampereella sijaitseva indiepeliyritys. Sen perustivat vuonna 2017 Marjaana Auranen, Sahin Cengiz ja Ulla Leppänen. 

Yritys on erikoistunut vahvaan tarinallisuuteen. Oman tuotannon lisäksi Red Stage on toteuttanut asiakasprojekteina pelejä myös mobiililaitteille (muun muassa Raanaa - Shaman Girl ja Noksun ja Nupin Puutarhassa). Red Stage on kehittänyt omana tuotantonaan Skábma - Snowfall -nimisen pelin, joka pohjaa saamelaiseen tarinaperinteeseen ja kulttuuriin.

Aiheesta muualla
 Yrityksen verkkosivut
 Konsolipelissä tullaan pian kuulemaan pohjoissaamen kieltä ensimmäistä kertaa koskaan – tekijä: "Saamelaiskulttuuri taipuu videopeleihinkin" Yle Uutiset. 6.6.2020.

Suomalaiset videopeliyritykset
Skábma - Snowfall

Skábma – Snowfall on vuonna 2022 julkaistu Red Stage Entertainmentin kehittämä seikkailupeli, joka pohjautuu saamelaiseen mytologiaan ja tarinaperinteeseen.

Pelin pääsankari, Áilu, löytää vanhan piilotetun noaidirummun ja tulee tahtomattaan vedettyä mukaan itseään isompien tapahtumien keskelle. Rumpu avaa kadotetun yhteyden luontoon ja henkieläimiin. Samaan aikaan alueella alkaa levitä mystinen sairaus, joka tartuttaa niin kasvit kuin ihmiset ja eläimetkin. Rummun ansiosta Áilu on nyt ainoa, jolla on keinot pelastaa kaikki ja pysäyttää taudin leviäminen.

Pelissä Áilu käyttää rumpua paljastaakseen muille ihmisille näkymättömän henkimaailman. Rummun avulla hän voi kommunikoida luonnon henkien sekä ihmisten ruumissielujen kanssa. Áilun matkan edetessä, hän saa avukseen eri henkieläimiä. Henkieläinten voimien avulla hän pystyy etenemään uusille alueille, selvittämään arvoituksia, vaikuttamaan ympäristössä leviävään sairauteen ja muokkaamaan sitä sekä taistelee sairauden korruptoimia vihollisia vastaan. 

Nordic Game Discovery Contest 2019 -tapahtumassa Skábman pilottiversio voitti People´s Choice Award- palkinnon.

Lähteet

Aiheesta muualla  
 https://nordicgame.com/ngdc-season-iii-finals-awards/
 https://www.skabma.com/
 https://yle.fi/uutiset/3-11386735

Saamelainen mytologia
Seikkailupelit
Suomessa kehitetyt videopelit
Vuoden 2022 videopelit
Windows-pelit
Haapajärven kihlakunta (1996)

Haapajärven kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Haapajärvi, Haapavesi, Kärsämäki, Nivala, Pyhäjärvi ja Reisjärvi. Kihlakunta sijaitsi Oulun läänissä.

Suomen kihlakunnat 1996–2007
Oulun lääni
Heinolan kihlakunta (1996)

Heinolan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hartola, Heinola ja Sysmä sekä kuukauden verran ennen vuoden 1997 kuntaliitosta myös Heinolan maalaiskunta. Kihlakunta sijaitsi aluksi Mikkelin läänissä ja vuoden 1997 lääniuudistuksen jälkeen Etelä-Suomen läänissä.

Suomen kihlakunnat 1996–2007
Mikkelin lääni
Etelä-Suomen lääni
Helsingin kihlakunta (1996)

Helsingin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Helsingin kaupunki. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.

Suomen kihlakunnat 1996–2007
Uudenmaan lääni
Etelä-Suomen lääni
Vantaan kihlakunta (1996)

Vantaan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Vantaan kaupunki. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.

Suomen kihlakunnat 1996–2007
Uudenmaan lääni
Etelä-Suomen lääni
Ilomantsin kihlakunta (1996)

Ilomantsin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Ilomantsin kunta, ennen vuotta 2005 myös Joensuuhun liittynyt Tuupovaara. Kihlakunta sijaitsi aluksi Pohjois-Karjalan läänissä ja vuoden 1997 lääniuudistuksen jälkeen Itä-Suomen läänissä.

Suomen kihlakunnat 1996–2007
Pohjois-Karjalan lääni
Itä-Suomen lääni
Juvan kihlakunta (1996)

Juvan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Joroinen, Juva, Puumala, Rantasalmi ja Sulkava. Kihlakunta sijaitsi aluksi Mikkelin läänissä ja vuoden 1997 lääniuudistuksen jälkeen Itä-Suomen läänissä.

Suomen kihlakunnat 1996–2007
Mikkelin lääni
Itä-Suomen lääni
Jämsän kihlakunta (1996)

Jämsän kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Jämsä, Jämsänkoski, Korpilahti ja Kuhmoinen. Kihlakunta sijaitsi aluksi Keski-Suomen läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Keski-Suomen lääni
Länsi-Suomen lääni
Kajaanin kihlakunta (1996)

Kajaanin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kajaani, Paltamo, Ristijärvi ja Sotkamo sekä ennen vuoden 2007 kuntaliitosta myös Vuolijoki. Kihlakunta sijaitsi Oulun läänissä.

Suomen kihlakunnat 1996–2007
Oulun lääni
Kemin kihlakunta (1996)

Kemin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kemi, Keminmaa, Simo ja Tervola. Kihlakunta sijaitsi Lapin läänissä.

Suomen kihlakunnat 1996–2007
Lapin lääni
Kittilän kihlakunta (1996)

Kittilän kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Kittilän kunta. Kihlakunta sijaitsi Lapin läänissä.

Suomen kihlakunnat 1996–2007
Lapin lääni
Oulun kihlakunta (1996)

Oulun kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hailuoto, Kempele, Oulu ja Oulunsalo. Kihlakunta sijaitsi Oulun läänissä.

Suomen kihlakunnat 1996–2007
Oulun lääni
Lapuan kihlakunta (1996)

Lapuan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Alahärmä, Alajärvi, Evijärvi, Kauhava, Kortesjärvi, Lappajärvi, Lapua, Vimpeli ja Ylihärmä. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Vaasan lääni
Länsi-Suomen lääni
Lohjan kihlakunta (1996)

Lohjan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Karjalohja, Lohja ja Sammatti sekä kuukauden verran ennen vuoden 1997 kuntaliitosta myös Lohjan kunta. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.

Suomen kihlakunnat 1996–2007
Uudenmaan lääni
Etelä-Suomen lääni